Diari Oficial de la Generalitat Valenciana


Sumari del DOGV 7825, del 11-07-2016 (2016/4815)

RESOLUCIÓ de 5 de maig de 2016, de la Direcció General d'indústria i Energia, per la qual s'autoritza l'actuació com a entitat col·laboradora de l'administració a Marsan Ingenieros, SL Unipersonal, de conformitat amb el Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat Minera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4815


Data del document
:   05-05-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 5 de maig de 2016, de la Direcció General d'indústria i Energia, per la qual s'autoritza l'actuació com a entitat col·laboradora de l'administració a Marsan Ingenieros, SL Unipersonal, de conformitat amb el Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat Minera. [2016/4815]  
Vista la sol·licitud i documentació adjunta presentada amb dates de registre d'entrada 12 d'abril de 2016, 15 d'abril de 2016 i 6 de maig de 2016 pel representant legal de la mercantil Marsan Ingenieros, SL Unipersonal, amb CIF T89884737, i domicili social al carrer Guglielmo Marconi, número 15, situat al parc tecnològic de Paterna, València 46557, perquè li siga concedit l'alçament de la suspensió temporal de l'autorització de la Direcció General d'Energia de data 28 de maig de 2012, per mitjà de la qual es va autoritzar l'actuació a Marsan Ingenieros, SL, com a entitat col·laboradora de l'Administració (d'ara en avant ECA), a l'empara del que disposa l'article 11 del Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril.  
  
Antecedents de fet  
Primer. La Resolució de 28 de maig de 2012, de la Direcció General d'Energia, va autoritzar l'entitat Marsan Ingenieros, SL, per a l'activitat d'inspecció com a entitat col·laboradora de l'Administració segons el Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat Minera, segons acreditacions OC-I/088, revisió 11, de data 10 de febrer de 2012 (Instal·lacions: Seguretat Minera) i OC-I/251, revisió 1, de data 27 de gener de 2012 (Mineria: carregadores sobre rodes).  
Segon. L'escrit de l'Entitat Nacional d'Acreditació (d'ara en avant ENAC) de data de registre d'eixida 21 d'octubre de 2014, per mitjà del qual es notifica a l'Administració minera la suspensió temporal de l'acreditació número OC-I/251 a l'entitat Marsan Ingenieros, SL Unipersonal, acordada per la comissió d'acreditació d'ENAC en la reunió número 40/2014, celebrada el dia 12 de setembre de 2014, que va entrar en vigor el 26 de setembre de 2014.  
Tercer. La Resolució de la Direcció General d'Energia, de 30 d'octubre de 2014, va acordar suspendre temporalment l'autorització atorgada per aquest centre directiu amb data 28 de maig de 2012, per la qual es va autoritzar l'actuació com a entitat col·laboradora de l'administració a Marsan Ingenieros, SL, d'acord amb el Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat Minera.  
Quart. El nou annex tècnic número OC'I/251, revisió 8, de data 1 d'abril de 2016, emés per ENAC, acredita la societat Marsan Ingenieros, SL Unipersonal, com a entitat col·laboradora de l'Administració en l'àmbit de la mineria per a la realització de les activitats següents:  
  
Mineria: treballs a cel obert.  
Activitat d'avaluació  
Posada en servei i inspecció a petició de l'autoritat competent d'acord amb els articles 11 i 15 del Reial Decret 863/1985, pel qual s'aprova el Reglament General de Normes Bàsiques de Seguretat Minera modificat pel Reial Decret 249/2010 (BOE 18.03.2010).  
Document normatiu  
Capítol VII, Treballs a cel obert, del Reglament General de Normes Bàsiques de Seguretat Minera.  
· Projecte d'explotació.  
· Desenvolupament de les labors.  
  
Mineria: carregadores sobre rodes.  
Activitat d'avaluació  
Inspeccions periòdiques d'acord amb l'apartat 5 de la ITC 02.2.01 del Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat Minera modificat per l'Orde ITC/1607/2009, de 9 de juny (BOE 17.06.2015).  
  
Document normatiu  
Resolució de 18 de novembre de 2010 (BOE 22.12.2010), de la Direcció General de Política Energètica i Mines, per la qual s'aprova l'especificació tècnica número 2010-1-01, Inspecció de carregadores sobre rodes. Modificada per la Resolució de 19 de desembre de 2014 (BOE 07.01.2015).  
  
  
Fonaments de dret  
Primer. El Reial Decret 249/2010, de 5 de març, pel qual s'adapten determinades disposicions en matèria d'energia i mines al que disposa la Llei 17/2009, de 23 de novembre, sobre el lliure accés a les activitats de serveis i el seu exercici, i en la Llei 25/2009, de 22 de desembre, de modificació de diverses lleis per a la seua adaptació a la llei sobre el lliure accés a les activitats de serveis i el seu exercici, en l'article primer modifica l'article 11 del Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril, i estableix la possibilitat que l'autoritat minera utilitze per a la posada en servei les entitats col·laboradores de l'Administració (ECA), les quals a l'actuar en l'àmbit del Reglament General de Normes Bàsiques de Seguretat Minera es regiran, en allò no específicament regulat en este article, per allò que s'ha disposat per als organismes de control autoritzats en la secció primera, capítol IV, del Reglament de la Infraestructura per a la Qualitat i la Seguretat Industrial, aprovat pel Reial Decret 2200/1995, de 28 de desembre.  
Segon. El Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat Minera, en l'article 15 estableix que l'autoritat competent podrà exigir que les inspeccions a les instal·lacions siguen realitzades per entitats col·laboradores.  
  
Tercer. Les entitats col·laboradores de l'Administració que tenen el seu marc d'actuació en el Reglament General de Normes Bàsiques de Seguretat Minera, aprovat pel Reial Decret 863/1985, de 2 d'abril, han d'estar acreditades no sols per ENAC, sinó també estar autoritzades per l'administració minera competent.  
Quart. La Resolució de 18 de novembre de 2010, de la Direcció General de Política Energètica i Mines, per la qual s'aprova l'especificació tècnica número 2010-1-01, Inspecció de carregadores sobre rodes, de la instrucció tècnica complementària 02.2.01, Posada en servei, manteniment, reparació i inspecció d'equips de treball, del Reglament General de Normes Bàsiques de Seguretat Minera, aprovada per l'Orde ITC/1607/2009, de 9 de juny, estableix l'obligació que les màquines mòbils o semimòbils, siguen sotmeses a una inspecció tècnica periòdica per part d'una entitat col·laboradora de l'administració (ECA).  
  
Cinqué. El Reial Decret 2200/1995, de 28 de desembre, modificat pel Reial Decret 1072/2015, de 27 de novembre, pel qual s'aprova el Reglament d'Infraestructura per a la Qualitat i Seguretat Industrial, desenvolupa els aspectes continguts en la Llei 21/1992, de 16 de juliol, d'Indústria, en referència als organismes i entitats que operen en el camp de la qualitat i de la seguretat industrial, previstos en el títol III de l'esmentada Llei d'Indústria.  
Sisé. El Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, l'article 30 del Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i el Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Ocupació, que estableix que la Direcció General d'Indústria i Energia exercirà les funcions en matèria de mineria.  
  
En virtut dels antecedents de fet i fonaments de dret exposats, aquesta Direcció General d'Indústria i Energia, acorda dictar la següent resolució:  
  
Primer  
Revocar la Resolució de la Direcció General d'Energia, de 28 de maig de 2012, per la qual es va autoritzar l'entitat Marsan Ingenieros, SL, per a l'activitat d'inspecció com a entitat col·laboradora de l'administració en l'àmbit de la mineria.  
  
Segon  
Autoritzar l'entitat Marsan Ingenieros, SL Unipersonal, amb CIF K47742815, per a l'activitat d'inspecció com a entitat col·laboradora de l'administració en l'àmbit de la mineria, amb l'abast que s'indica en l'annex tècnic emés per ENAC que acompanya l'acreditació número 0C'I/251, revisió 8, de data 1 d'abril de 2016, en els àmbits reglamentaris i especificacions tècniques següents.  
  
Mineria: treballs a cel obert.  
Activitat d'avaluació  
Posada en servei i inspecció a petició de l'autoritat competent d'acord amb els articles 11 i 15 del Reial Decret 863/1985, pel qual s'aprova el Reglament General de Normes Bàsiques de Seguretat Minera modificat pel Reial Decret 249/2010 (BOE 18.03.2010).  
Document normatiu  
Capítol VII, Treballs a cel obert, del Reglament General de Normes Bàsiques de Seguretat Minera.  
· Projecte d'explotació.  
· Desenvolupament de les labors.  
  
Mineria: carregadores sobre rodes.  
Activitat d'avaluació  
Inspeccions periòdiques d'acord amb l'apartat 5 de la ITC 02.2.01 del Reial Decret 863/1985, de 2 d'abril, pel qual s'aprova el Reglament General de Normes Bàsiques de Seguretat Minera modificat per l'Orde ITC/1607/2009, de 9 de juny (BOE 17.06.2015).  
Document normatiu  
Resolució de 18 de novembre de 2010 (BOE 22.12.2010), de la Direcció General de Política Energètica i Mines, per la qual s'aprova l'especificació tècnica número 2010-1-01, Inspecció de carregadores sobre rodes. Modificada per la Resolució de 19 de desembre de 2014 (BOE 07.01.2015).  
  
La present autorització es concedeix amb les condicions següents:  
1. La present autorització s'atorga per un termini de quatre anys, i és preceptiu per a la renovació la presentació de la sol·licitud corresponent com a mínim tres mesos abans de la data de la caducitat i aportar a més la documentació següent:  
- Còpia de l'autorització com ECA.  
- Últim certificat i annex tècnic d'acreditació.  
- Relació de tarifes a aplicar en cada una de les actuacions.  
- Mitjans materials en el cas que hi haja hagut variacions des de l'última renovació amb indicació expressa de quins mitjans materials s'han donat d'alta o de baixa durant aqueix període.  
- Personal tècnic en el cas que hi haja hagut variacions des de l'última renovació amb indicació expressa de quines persones s'han donat d'alta o de baixa durant aqueix període i en quins camps.  
- Document firmat pel director tècnic o representant legal on es faça constar la documentació relacionada en els punts anteriors que no es presente per estar ja en poder d'aquesta administració i es manifeste que aquesta no ha variat.  
2. Si se supera la data de validesa d'aquesta autorització sense que l'entitat Marsan Ingenieros, SL Unipersonal, haja presentat en aquesta direcció general la sol·licitud de renovació per a ser entitat col·laboradora de l'administració en el camp abans indicat, l'entitat haurà d'iniciar un nou procediment d'inscripció i aportar tota la documentació necessària per a això.  
3. Queda limitada a les actuacions reglamentàries definides en l'abast normatiu especificat en la dita acreditació i el seu annex tècnic (0C'I/251, revisió 8, de data 01.04.2016) referit en la present resolució, emés per l'Entitat Nacional d'Acreditació i que està accessible en la pàgina web http://www.enac.es.  
4. El que estableix l'escrit d'ENAC, de data 1 d'abril de 2016, notificat a la societat interessada amb referència CA 12/2016, acord número 8, en relació amb l'acord de la comissió d'acreditació extraordinària de l'expedient OC-I/251, que textualment expressa:  
«A la vista de la informació presentada, la comissió va acordar alçar la suspensió i per tant de mantindre l'acreditació número OC-I/251.  
L'abast de l'acreditació es modifica en els termes que arreplega l'annex tècnic Rev. 8.  
En relació amb la mesura presa en la realització d'inspeccions voluntàries, es recorda a l'entitat que una vegada realitzada una inspecció voluntària no es pot realitzar la inspecció reglamentària».  
5. Qualsevol variació de les condicions o dels requisits relatius a l'acreditació com a entitat col·laboradora de l'Administració o que van servir de base per a dictar la present resolució, hauran de notificar-se a aquesta Direcció General d'Indústria i Energia, als 10 dies de produir-se.  
6. La present autorització per a actuar com a entitat col·laboradora de l'administració en el camp assenyalat en el punt segon mantindrà la seua vigència mentre estiga en vigor l'acreditació número OC-I/251, revisió 8, atorgada per l'Entitat Nacional d'Acreditació, i queda suspesa provisionalment de forma automàtica, fins a la resolució del corresponent procediment de suspensió o revocació per part de la Direcció General d'Indústria i Energia, quan l'esmentada acreditació haja sigut al seu torn suspesa o revocada. La dita autorització podrà ser, així mateix, suspesa o revocada, en els casos previstos en la legislació vigent, així com per incompliment de qualsevol dels requisits establits en la present resolució.  
7. Dins del primer trimestre de cada any natural, es remetrà a la Direcció General d'Indústria i Energia de la Generalitat:  
a) Una memòria detallada de l'any anterior que relacione les actuacions realitzades en la comunitat autònoma en l'activitat per a la qual ha sigut autoritzada.  
b) Còpia de l'informe de seguiment de l'entitat d'acreditació, que confirme el manteniment de les condicions d'acreditació.  
c) Les tarifes que es proposa aplicar en l'exercici en cada un dels seus àmbits d'actuació, amb desglossament de les partides de cost que les componen.  
8. Marsan Ingenieros, SL Unipersonal, remetrà anualment a la comissió de seguretat minera de la Direcció General de Política Energètica i Mines, una memòria que haurà d'arreplegar de manera ordenada i sistemàtica tots els aspectes previstos en els paràgrafs a i b del punt anterior, respecte a les activitats dutes a terme en tot el territori espanyol.  
9. De conformitat amb el Reial Decret 2200/1995, de 28 de desembre, que en l'article 43 apartat 1, estableix que l'assegurança, l'aval o una altra garantia equivalent que cobrisca els riscos de responsabilitat de Marsan Ingenieros, SL Unipersonal, haurà d'actualitzar-se d'acord amb el que estableix la disposició addicional tercera del citat reial decret.  
  
Tercer  
Comunicar la present resolució als òrgans provincials competents en matèria de mineria, a l'òrgan competent en matèria de registre integrat industrial d'aquesta conselleria i a la Direcció General de Política Energètica i Mines del Ministeri d'Indústria, Energia i Turisme.  
  
  
Quart  
Ordenar la publicació de la present resolució en el Diari Oficial de la Comunitat Valenciana (DOCV) i en el Boletín Oficial del Estado (BOE).  
  
Contra la present resolució, que no és definitiva en via administrativa, podrà interposar-se un recurs d'alçada davant de la Secretaria Autonòmica d'Indústria i Energia en el termini d'un mes, comptador des de l'endemà de la notificació, d'acord amb el que estableix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que la persona interessada en puga exercitar qualsevol altre que crega oportú.  
  
València, 25 de maig de 2016.- La directora general d'Indústria i Energia. Júlia Company Sanus.